Diari Oficial de la Generalitat Valenciana


Sumari del DOGV 3276, del 01-07-1998 (1998/5435)

RESOLUCIÓ de 18 de juny de 1998, del director general de Personal, de la Conselleria de Cultura, Educació i Ciència, per la qual s'inclou en la llista d'aspirants seleccionats feta pública per Resolució de 26 de setembre de 1995, del director general de Personal, en les proves selectives convocades per Ordre de 28 de març de 1995, de la Conselleria de Cultura, Educació i Ciència, en virtut del compliment de la sentència judicial dictada en el recurs contenciós administratiu número 2.289/1995.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3276

Data del DOGV
:   01-07-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/5435


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 18 de juny de 1998, del director general de Personal, de la Conselleria de Cultura, Educació i Ciència, per la qual s'inclou en la llista d'aspirants seleccionats feta pública per Resolució de 26 de setembre de 1995, del director general de Personal, en les proves selectives convocades per Ordre de 28 de març de 1995, de la Conselleria de Cultura, Educació i Ciència, en virtut del compliment de la sentència judicial dictada en el recurs contenciós administratiu número 2.289/1995. [1998/A5435]
  
Per Resolució de 26 de setembre de 1995, del director general de Personal (DOGV de 23.10.95), es fan públiques les llistes d'aspirants que han superat les proves per a la provisió de places vacants de funcionaris de cossos docents de professors d'Ensenyament Secundari, professors tècnics de Formació Professional, professors d'Escoles Oficials d'Idiomes, professors i mestres de taller d'Arts Plàstiques i Disseny i professors de Música i Arts Escèniques.
  
Per Resolució de 4 de maig de 1998, del conseller de Cultura, Educació i Ciència, es disposa el compliment en els mateixos termes de la sentència dictada pel Tribunal Superior de Justícia de la Comunitat Valenciana en el recurs contenciós administratiu numero 2.289, interposat per M.ª Jesús López Rollan.
  
Aquesta sentència disposa:
  
"Reconéixer, com a situació jurídica individualitzada, el dret de l'actora perquè es valore com a mèrit, amb 0,3000 punts, el curs d'anglés realitzat, obtenint així una qualificació total de 13,4676 punts, la qual cosa suposa la superació per l'actora de les proves selectives per a la provisió de places vacants de funcionaris dels cossos docents de professors d'Ensenyament Secundari, especialitat d'Anglés, convocades per Ordre de 28 de març de 1995, de la Conselleria d'Educació i Ciència".
  
Per tot això, resolc:
  
Primer
  
Incloure en la llista d'aspirants que han superat les proves selectives convocades per Ordre de 28 de març de 1995, en l'especialitat d'Anglés del cos de professors d'Ensenyament Secundari, feta publica per Resolució de 26 de setembre, l'aspirant seleccionada en l'annex d'aquesta resolució amb la puntuació que s'indica en el mateix.
  
Segon
  
L'aspirant seleccionada haurà de presentar en el termini de 20 dies naturals, a comptar des del dia següent a la publicació d'aquesta resolució en el Diari Oficial de la Generalitat Valenciana, la documentació que s'estableix en la base 9 de l'Ordre de 28 de març de 1995.
  
Tercer
  
Nomenar-la funcionària en pràctiques per aquest cos i especialitat. Aquest nomenament tindrà efectes economicoadministratius des de la presa de possessió i quedarà condicionada al compliment per l'aspirant dels requisits exigits en la base 2 de la convocatòria, que es verificarà mitjançant l'examen de la documentació presentada.
  
Quart
  
Contra aquesta resolució que, d'acord amb el que preceptua l'article 109, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la disposició addicional quinze de la Llei 6/1997, de 14 d'abril, posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la seua publicació, i requerirà una comunicació prèvia a l'òrgan que va dictar l'acte impugnat, d'acord el que disposa l'article 110.3 de l'esmentada Llei 30/1992, de 26 de novembre.
  
València, 18 de juny de 1998.- El director general de Personal: José Cano Pascual.
  
ANNEX
  
Cos: professors d'Ensenyament Secundari.
  
Especialitat: Anglés.
  
Cognoms i Nom DNI Accés Puntuació